OTO ปิดพุ่งเฉียด 7% รับตั้งทีมบอรด์ใหม่นั่งบริหาร หลังปิดจ็อบเทนเดอร์
OTO ปิดพุ่งเฉียด 7% รับตั้งดรีมทีมบอรด์ใหม่นั่งบริหาร หลังปิดจ็อบเทนเดอร์
OTO ปิดพุ่งเฉียด 7% รับตั้งดรีมทีมบอรด์ใหม่นั่งบริหาร หลังปิดจ็อบเทนเดอร์
6 ม.ค. 2564

ผู้สื่อข่าวรายงานว่า ราคาหุ้นบริษัท วันทูวัน คอนแทคส์ จำกัด (มหาชน) หรือ OTO ปิดตลาดวันนี้ที่ระดับ 5.45 บาท ปรับตัวขึ้น 0.35 บาท หรือ 6.86% ด้วยมูลค่าการซื้อขาย 32.79 ล้านบาท
โดยราคาหุ้น OTO ปรับตัวขึ้นอย่างร้อนแรงในวันนี้ หลังจากวานนี้ (5 ม.ค.64) บริษัทได้มีการแจ้งมติที่ประชุมคณะกรรมการที่ประชุมเมื่อวันที่ 5 ม.ค. โดยมีมติอนุมัติการแต่งตั้งกรรมการแทนกรรมการที่ลาออก โดยมีวาระการดำรงตำแหน่งกรรมการเท่าวาระที่ยังเหลืออยู่ของกรรมการที่ลาออกดังนี้
1.นายปิยพจน์ รุธิรโก เข้าดำรงตำแหน่งกรรมการแทน นพ.ไพโรจน์ บุญคงชื่น
2.นายธนวัฒน์ เอื้อศิริพันธ์ เข้าดำรงตำแหน่งกรรมการแทน นายวัฒน์ชัย วิไลลักษณ์ โดยนายปิยพจน์ รุธิรโก มีคุณสมบัติเป็นกรรมการอิสระ ทั้งนี้การแต่งตั้งให้มีผลตั้งแต่วันที่ 5 ม.ค.2564 เป็นต้นไป
อีกทั้งมีมติแต่งตั้ง นายปิยพจน์ รุธิรโก เป็นกรรมการตรวจสอบ โดยมีผล 5 ม.ค.2564 เป็นต้นไป และอนุมัติแต่งตั้ง ดร.ปกรณ์ อาภาพันธุ์ เป็นประธานกรรมการ มีผล 5 ม.ค.2564 เป็นต้นไป
ทั้งนี้ ภายหลังการแต่งตั้งคณะกรรมการบริษัทจะประกอบด้วยกรรมการ 9 ท่าน ดังนี้
1.ดร.ปกรณ์ อาภาพันธุ์ ประธานกรรมการ กรรมการอิสระ และประธานกรรมการตรวจสอบ
2.น.ส.กฤติกา ชัชวาลย์ กรรมการอิสระ และกรรมการตรวจสอบ
3.นายปิยพจน์ รุธิรโก กรรมการอิสระ และกรรมการตรวจสอบ
4.นางสุกัญญา วนิชจักร์วงศ์ ประธานกรรมการบริหาร ประธานเจ้าหน้าที่บริหาร และกรรมการ
5.นายคณาวุฒิ วรรทนธีรัช ประธานกรรมการบริหารร่วม ประธานเจ้าหน้าที่บริหารร่วม และกรรมการ
6.นายบุญเลิศ เอี้ยวพรชัย กรรมการ และรองประธานเจ้าหน้าที่บริหาร
7.นายชัยวัฒน์ พิทักษ์รักธรรม กรรมการ
8.นายพนม รัตนะรัต กรรมการ
9.นายธนวัฒน์ เอื้อศิริพันธ์ กรรมการ
ขณะที่ก่อนหน้านี้ บริษัทมีมติอนุมัติแต่งตั้งนายคณาวุฒิ วรรทนธีรัช ดํารงตําแหน่งเป็นประธานเจ้าหน้าที่บริหารร่วม และนายบุญเลิศ เอี้ยวพรชัย ดํารงตําแหน่งเป็นรองประธานเจ้าหน้าที่บริหารโดยผลตั้งแต่วันที่ 4 มกราคม 2564 เป็นต้นไป
อีกทั้งมี อนุมัติเปลี่ยนแปลงตําแหน่งของ นางสุกัญญาวนิชจักร วงศ์ จากเดิมกรรมการผู้จัดการ เป็นประธานเจ้าหน้าที่บริหาร โดยผลตั้งแต่วันที่ 4 มกราคม 2564 เป็นต้นไป